Γκριρ Γκάρσον

Η Γκριρ Γκάρσον (αγγλικά: Eileen Evelyn Greer Garson, 29 Σεπτεμβρίου 1904 - 6 Απριλίου 1996) ήταν Αγγλίδα ηθοποιός, πολύ δημοφιλής κατά τη διάρκεια του Β' Παγκοσμίου πολέμου και μια απ' τις ηθοποιούς των οποίων οι ταινίες χαρακτηρίζονται ως ταινίες γυναικών (Woman's pictures), όρος που χρησιμοποιείται για τις ταινίες εκείνης της εποχής που αποσκοπούσαν στο να δώσουν κουράγιο στις γυναίκες, όσο οι σύζυγοί τους έλειπαν στον πόλεμο. Η Γκάρσον προτάθηκε 7 φορές για όσκαρ και το κέρδισε μία φορά το 1943, κερδίζοντας το Όσκαρ Α΄ Γυναικείου Ρόλου για τη δραματική ταινία Κυρία Μίνιβερ, του Γουίλιαμ Γουάιλερ, παραγωγής 1942. Άλλες ταινίες για τις οποίες είναι γνωστή είναι οι εξής: Αντίο, ωραία νιάτα του 1939, Εγωισμός και προκατάληψη του 1940 και Αιχμάλωτοι του παρελθόντος του 1942.

 Καριέρα 
Η Γκάρσον σπούδασε στο Βασιλικό Κολέγιο του Λονδίνου και αρχικά είχε σκοπό να γίνει δασκάλα, αλλά κατέληξε να δουλεύει σε διαφημιστικό πρακτορείο και να ερμηνεύει ρόλος σε ερασιτεχνικές τοπικές θεατρικές ομάδες. Το 1937 την ανακάλυψε ο Λούι Μπι Μάγιερ πρόεδρος της Metro-Goldwyn-Mayer και αργότερα εκείνη τη χρονιά υπέγραψε συμβόλαιο με το στούντιο. Προτάθηκε για όσκαρ για την πρώτη της ταινία Αντίο, ωραία νιάτα, αλλά το έχασε απ' τη Βίβιαν Λι, υποψήφια για το Όσα παίρνει ο άνεμος. Συμπρωταγωνίστησε με τον Λόρενς Ολίβιε στην πρώτη μεταφορά του βιβλίου της Τζέιν Όστεν Περηφάνια και προκατάληψη το 1940 και έκανε την πρώτη της μεγάλη επιτυχία με την ταινία Λουλούδια στο βούρκο το 1941. Εκείνη τη χρονιά συνεργάστηκε και με τη Τζόαν Κρόφορντ στην ταινία Όταν σμίγουν οι γυναίκες (When Ladies Meet). Ήταν όμως η επόμενη χρονιά που την έκανε τη μεγαλύτερη σταρ της Metro με την ταινία Κυρία Μίνιβερ, μια αντιπολεμική προπαγάνδα. Κέρδισε το όσκαρ και στα γυρίσματα της ταινίας αυτής, ερωτεύτηκε και παντρεύτηκε τον ηθοποιό Ρίτσαρντ Νέι, που στην ταινία έπαιζε τον γιο της. Ο γάμος τους όμως κράτησε μόνο τέσσερα χρόνια.

Συνέχισε να κάνει επιτυχημένες ταινίες κατά τη διάρκεια της δεκαετίας του 1940, αλλά απ' το 1950 και μετά οι εμφανίσεις της ήταν πιο σποραδικές. Η τελευταία της εμφάνιση στη μεγάλη οθόνη ήταν το 1967 στην ταινία Ο πιο ευτυχισμένος εκατομμυριούχος (The Happiest Millionaire), και μετά αποσύρθηκε με το δεύτερο της άντρα στο ράντσο του στο Τέξας. Στα μετέπειτα χρόνια, έκανε μόνο κάποιες σπάνιες εμφανίσεις στην τηλεόραση, με τελευταίο ρόλο της το 1982 σε ένα επεισόδιο της ιδιαίτερα επιτυχημένης σειράς Το πλοίο της αγάπης (The Love Boat). Πέθανε το 1996 σε ηλικία 91 χρόνων, από καρδιακή ανεπάρκεια.

 Διακρίσεις 
Κατέχει ακόμα μέχρι και σήμερα, μαζί με τη Μπέτι Ντέιβις, το ρεκόρ συνεχόμενων υποψηφιοτήτων στα Όσκαρ, καθώς ήταν υποψήφια για πέντε συνεχόμενες χρονιές, απ' το 1941 μέχρι και το 1945, και συνολικά 7 φορές στην καριέρα της, αν και τελικώς κέρδισε μία φορά, όταν βραβεύτηκε με Όσκαρ Α΄ Γυναικείου Ρόλου το 1943. Επίσης, από τις 8 Φεβρουαρίου 1960 η Γκριρ Γκάρσον απέκτησε το δικό της αστέρι στη Λεωφόρο της Δόξας στο Χόλυγουντ και υπήρξε από τους πρώτους ηθοποιούς που το απέκτησαν, καθώς τα πρώτα αστέρια στη Λεωφόρο τοποθετήθηκαν την ίδια ημερομηνία.

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλοςΣημειώσεις1939Goodbye, Mr. ChipsΑντίο, ωραία νιάταΚάθρινRemember?Λίντα Μπρόνσον1940Pride and PrejudiceΠερηφάνια και προκατάληψηΕλίζαμπεθ Μπένετ1941Blossoms in the dustΛουλούδια στο βούρκοΈντνα ΓκλάντνεϊWhen Ladies MeetΌταν σμίγουν οι γυναίκεςΚλερ Γούντραφ1942Random HarvestΑιχμάλωτοι του παρελθόντοςΠόλαMrs. MiniverΚυρία Μίνιβερκυρία ΜίνιβερΌσκαρ Α΄ Γυναικείου ΡόλουMadame CurieΜαντάμ ΚιουρίΜαρία Κιουρί1943The Youngest ProfessionΓκριρ Γκάρσον1944Mrs. ParkingtonΚυρία ΠάρκινγκτονΣούζι Πάρκινγκτον1945The Valley Of DecisionΗ κοιλάδα των αποφάσεωνΜαίρη ΡάφερτιAdventureΟ τυχοδιώκτηςΈμιλι Σιρς1947Desire meΑς με κρίνουν οι γυναίκεςΜαρίζ Ομπέρ1948Julia MisbehavesΗ Τζούλια παρεκτρέπεταιΤζούλια Πάκετ1949That Forsyte WomanΟ θρύλος του ΦόρσαϊτΑϊρίν Φόρσαϊτ1950The Miniver StoryΤο τέλος της κυρίας ΜίνιβερΚέι Μίνιβερ1951The Law and the LadyΤο περιδέραιο της λαίδης ΓουόρτινΤζέιν Χόσκινς1953Julius CaesarΙούλιος ΚαίσαρΚαλπούρνιαScandal at ScourieΒίκυκυρία Πάτρικ Τζ. Μακτσέσνεϊ1954Her Twelve MenΤζαν Στιούαρτ1955Strange Lady in TownΜια ξένη στην πόλη μαςδρ Τζούλια Γουίνσλοου Γκαρθ1960Sunrise at CampobelloΞημέρωμα στο ΚαμπομπέλοΈλινορ ΡούζβελτPepeΓκριρ Γκάρσον1966The Singing NunΈνας άγγελος στη Γηηγουμένη1967The Happiest MillionaireΟ πιο ευτυχισμένος εκατομμυριούχοςμητέρα

 Αναφορές 

 Πηγές 




 Εξωτερικοί σύνδεσμοι 






 The New York Times obituary
 Forked Lightning Ranch, Pecos National Historical Park
 Everything About Greer Garson fan website
 Image of Roddy McDowall, Julie Andrews and Greer Garson at the premiere of "The Greatest Story Ever Told" in Los Angeles, California, 1965. Los Angeles Times Photographic Archive (Collection 1429). UCLA Library Special Collections, Charles E. Young Research Library, University of California, Los Angeles.
 Η Γκριρ Γκάρσον στο cine.gr 
 Η Γκριρ Γκάρσον στο divas the site

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου